# **Når sluttbruker i et Pilot-E prosjekt er en offentlig aktør**

Et PILOT-E prosjekt skal ende opp med en leveranse til en sluttbruker – en kjøper. I de situasjoner der kjøperen er en offentlig aktør, *kan* anskaffelsen falle inn under Lov om offentlige anskaffelser.

Partnerne i PILOT-E prosjektet må selv finne den beste strategien for en anskaffelsesprosess for å sikre at prosjektet kan testes ut i full skala, og at dette kan skje i tråd med Lov om offentlige anskaffelser. Konsortienes sammensetning, sluttbrukeren og type marked vil kunne variere for ulike PILOT-E prosjekter, og hvordan og når sluttbrukeren involveres vil også variere.

PILOT-E prosjektet kan planlegge for at en eventuell offentlig anskaffelse skal skje gjennom:

       Ordinære offentlige anskaffelsesregler, se <https://www.anskaffelser.no/prosess/anskaffelsesprosessen>

        Innovative offentlige anskaffelser, se <https://www.anskaffelser.no/innovasjon>

        Før-kommersielle anskaffelser, se <https://www.anskaffelser.no/prosess/kommersielle-anskaffelser>

       Bruk av FoU unntaket, se <https://www.anskaffelser.no/nar-markedet-ikke-har-noen-losning/forsknings-og-utviklingskontrakter/unntak-enkelte-fou-kontrakter>

        Innovasjonspartnerskap, se <https://www.anskaffelser.no/prosess/innovasjonspartnerskap>

Det er viktig at konsortiet i en tidlig fase tenker på hva som vil passe best i eget tilfelle, slik at dette ligger til grunn for planleggingen.

Direktoratet for forvaltning og IKT, Difi, har flere veiledninger og verktøy for å gjennomføre innovative anskaffelser, se <https://www.anskaffelser.no/innovasjon>.

Nasjonalt program for leverandørutvikling kan bistå med råd og hjelp om offentlige anskaffelser, se <http://innovativeanskaffelser.no/>.